b'\n_START_ARTICLE_\nBetastr\xc3\xa5ling\n_START_PARAGRAPH_\nBetastr\xc3\xa5ling er en radioaktiv str\xc3\xa5ling, der fremkommer ved betahenfald af atomkerner._NEWLINE_Betastr\xc3\xa5lingen er i realiteten elektroner (\xce\xb2\xe2\x81\xbb) eller positroner (\xce\xb2\xe2\x81\xba), der udsendes med h\xc3\xb8j energi fra atomkernen, hvorved den omdannes til et andet grundstof. Processen ved et \xce\xb2- henfald er en neutron, der omdannes til en proton, elektron og anti-neutrino. Et eksempel p\xc3\xa5 \xce\xb2- henfald er: ._NEWLINE_Ved processen af et \xce\xb2+ henfald opst\xc3\xa5r det modsatte af et \xce\xb2- henfald; nemlig en proton der omdannes til en neutron, en positron og en elektron neutrino. Det er dog ikke kun tunge grundstoffer der kan henfalde, det kan ogs\xc3\xa5 v\xc3\xa6re lette grundstoffer [1] som fx_NEWLINE_Her vises det at Li mister en proton, som derfor g\xc3\xb8r at den ikke l\xc3\xa6ngere er et Li-atom, men i stedet et Be-atom (Beryllium). Ved det samme henfald, sker der ogs\xc3\xa5 et  henfald af en elektron og en anti-neutrino (v)._NEWLINE_Betastr\xc3\xa5ling har i almindelighed en r\xc3\xa6kkevidde, der er omkring ti gange st\xc3\xb8rre end alfastr\xc3\xa5ling, mens dens ionisering er omkring en tiendedel. De nedbremses helt af nogle f\xc3\xa5 millimeter aluminium._NEWLINE_Elektronkanonen i et fjernsyn kan betegnes som en kilde til betastr\xc3\xa5ling. Str\xc3\xa5lingen absorberes dog af fosforlaget p\xc3\xa5 indersiden af billedr\xc3\xb8ret, hvorved der dannes lys. C\xc3\xa6sium-137 er et eksempel p\xc3\xa5 et stof, som udsender beta-partikler._NEWLINE_Betastr\xc3\xa5ler bev\xc3\xa6ger sig ved hastigheder, som kan n\xc3\xa6rme sig lysets hastighed. Elektronens hastighed afh\xc3\xa6nger af, hvor meget energi den modtog ved henfaldet, der udsendte den. Da hastigheden kan variere, er r\xc3\xa6kkevidden i atmosf\xc3\xa6risk luft ogs\xc3\xa5 variabel._NEWLINE_Betastr\xc3\xa5ling kan ogs\xc3\xa5 benyttes til radioterapi mod bl.a. kr\xc3\xa6ft.'